open-index/open-wikipedia-markdown huggingface dataset:
אל תעזבי ידיים

**אל תעזבי ידיים** הוא סינגל של הזמר-יוצר עקיבא, אשר יצא לאור ב-26 במרץ 2019 מתוך אלבומו השני הנושא את אותו שם "אל תעזבי ידיים".

## רקע וכתיבה
השיר הוא שיר בסגנון פופ רוק שנכתב והולחן על ידי תורג'מן עצמו, ביחד עם אשתו צורית, בהשראת סיפורו של רבי נחמן מברסלב, "מעשה מאבדת בת מלך", והופק על ידי תורג'מן ביחד עם מאור שושן.

## הצלחה
בצאתו, לא זכה השיר להצלחה גדולה במיוחד, אולם בשנת 2020 הצליח השיר להיכנס לפלייליסט של תחנת הרדיו גלגלצ, ואף להגיע למקום הראשון במצעד השבועי הרשמי של התחנה. גם במצעד הפזמונים העברי השנתי של התחנה בשיתוף עם אתר ynet לשנת תש"ף זכה השיר להצלחה רבה, והגיע למקום השביעי, כשלצידו השירים "פשוטים" של עקיבא במקום ה-24, ו"שלמים" בביצוע עידן רפאל חביב שכתב והלחין עקיבא ביחד עם אבי אוחיון ומתן דרור במקום הראשון.

נכון לאוגוסט 2025 לשיר יש למעלה מ-23 מיליון צפיות ביוטיוב.

## גרסאות כיסוי

* ב-2019 ביצע תורג'מן יחד עם ישי ריבו את השיר בהופעה בקיסריה. הביצוע נכלל באלבום ההופעה של ריבו, "במה קהל ואהבה", ונכון לאפריל 2023 זכה לכ- 6.5 מיליון צפיות באתר יוטיוב.
* ב-2020 ביצע הזמר עדן חסון את השיר, לכבוד מצעד הפזמונים העברי השנתי של גלגלצ ו-ynet.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירי פופ רוק
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי עקיבא תורג'מן
רכבת הרים (שיר)

"**רכבת הרים**" הוא שיר של הזמר אייל גולן, מתוך אלבומו, מכאן ועד הנצח, אשר יצא לאור ב-12 באפריל 2020.

## רקע וכתיבה
השיר הוא בלדה בסגנון הפופ הים-תיכוני, המאפיין את מרבית שירי האלבום "מכאן ועד הנצח", והוא נכתב והולחן על ידי מורן דוד ואבישי רם והופק על ידי מתן דרור.

## הצלחה
עם צאת האלבום, זכה השיר להצלחה, כשהגיע בשיאו אל המקום ה-72 במצעד שירי הספוטיפיי הישראליים השבועי, וצבר באותו השבוע כ-34,735 השמעות. נכון לספטמבר 2020, הוא עומד על כ-600 השמעות בפלטפורמה, וכ-7 מיליון צפיות באתר יוטיוב. במצעד הפזמונים העברי השנתי של תחנת הרדיו גלגלצ ואתר ynet לשנת תש"ף הגיע השיר למקום ה-23. נכון לאוגוסט 2025, לשיר יש למעלה מ-17 מיליון צפיות ביוטיוב.

## ביקורת
אבי שושן מאתר ynet ביקר את האלבום "מכאן ועד הנצח", ואמר על השיר כי הוא מבין "הבלדות היותר חזקות שלו". גם דודי פטימר ממעריב אונליין העניק ביקורת לאלבום, ואמר על השיר כי הוא "כולל אמנם טקסט טוב ומלנכולי, אבל הלחן שלו מרדים, משעמם, מייגע ולא סוחף את המאזין להמשיך לשמוע את כולו".

## מיקומי שיא

## קישורים חיצוניים

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים שהולחנו על ידי מורן דוד
קטגוריה:שירים על רכבות
מהשדה לצלחת

"**מהשדה לצלחת**", "**מהחווה לשולחן**" (באנגלית: **Farm-to-table**; מוכר גם בשימוש הלועזי "**פארם טו טייבל**") היא תנועה חברתית, המקדמת הגשת מזון מקומי במסעדות ובמזנונים בבתי ספר, בעדיפות על ידי רכישה ישירה מהיצרן (שעשוי להיות יקב, מבשלת בירה, חווה, מדגה או סוג אחר של יצרן מזון). זה יכול להתבצע על ידי יחסי מכירה ישירים, הסדר חקלאי הנתמך על ידי הקהילה, שוקי איכרים, מפיץ מקומי או על ידי המסעדה או בית הספר המגדלים אוכל משלהם. "מהשדה לצלחת" משלב לעיתים קרובות סוג של עקיבות מזון (מוכר כ"דע מנין מגיע המזון שלך") כאשר מקור המזון מזוהה בפני הצרכנים. לעיתים קרובות מסעדות אינן יכולות למצוא את כל המזון הדרוש להן למנות באופן מקומי, ולכן רק חלק מהמנות או רק מרכיבים מסוימים מתויגים כמקומיים.

התנועה "מהשדה לצלחת" התעוררה פחות או יותר במקביל לשינויים בעמדות לגבי בטיחות במזון, טריות המזון, עונתיות המזון וכלכלת החווה הקטנה. כמו כן, ניתן לראות את ההשפעה של המטבח הנורדי החדש במסעדות, במאמצי "מהשדה לצלחת" ובמדיניות ציבורית סביב הסביבה, החקלאות והתזונה.

## בישראל
מסעדת "המטבח של רמה" ביישוב הקהילתי נטף שבהרי יהודה פועלת על פי עקרונות השיטה ומשתמשת בחומרי גלם מקומיים ונחשבת למסעדה הראשונה בישראל בסגנון זה.

מסעדת "משק ברזילי" נולדה במושב ירקונה, במשק שנוסד בתחילת שנות ה-30 של המאה ה-20, ולימים, בשנת 2002, הוקמה המסעדה בלב השדה.

מסעדת "חוות צוק" בתל אביב נסמכת באופן כמעט בלעדי על תוצרת חוות צוק בעמק האלה.

גם מסעדת "גריל עץ" במלון מצפה הימים של השף ארז קומרובסקי מגישה אוכל גלילי בסגנון "מהשדה לצלחת".

בדצמבר 2019 הוקמה מסעדת "איגרא במשק" במשק מלמד שבכפר הנגיד, הדוגלת בהגשת מנות שמבוססת על חומרי הגלם במשק.

## לקריאה נוספת
* 

## קישורים חיצוניים

* 

## הערות שוליים

קטגוריה:מזון
ג'ורג' ארתור פריפ

**ג'ורג' ארתור פריפ** (באנגלית: **George Arthur Fripp**; 13 ביוני 1813 – 17 באוקטובר 1896) היה צייר צבעי מים בריטי. הוא היה נכדו של האמן ניקולס פוקוק ואחיו של הצייר אלפרד דאונינג פריפ. אחיינו היה האמן הנרי צ'ארלס אינס פריפ.

## ביוגרפיה
פריפ נולד והתחנך בבריסטול, ברמינגהאם ולימינגטון. הוא לקח שיעורים בציורי שמן של ג'יימס בייקר פיינה, והוצג לראשונה באגודת האמנים של בריסטול בשנת 1832. בשנת 1834 ליווה את האמן ויליאם ג'יימס מולר בסיור רישומים באירופה, והפיק עבודות שהציג אחר כך באקדמיה המלכותית מ־1838. באותה תקופה הכיר את הצייר דייוויד קוקס בבירמינגהם.

בשנת 1841 הציג בחברה הוותיקה של ציירי צבעי מים, והיה עמית באותה שנה, וחבר מלא בשנת 1845, ומזכיר האגודה בשנים 1848–1854. הוא התפרסם בזכות צבעי המים שלו, בעיקר נוף בריטי.

הוא התחתן עם מרי פרסיבל בשנת 1846. שניים מתוך שנים עשר מילדיהם הפכו גם הם לאמנים: צ'ארלס אדווין פריפ, גרפיקאי, ותומאס פריפ, צייר מים בקנדה.

פריפ נפטר בהמפסטד, לונדון, באוקטובר 1896.
הוא קבור בחלק המזרחי של בית הקברות הייגייט בצפון לונדון.

## גלריה


File:Eventide in the Italian Alps by George Arthur Fripp.jpg | באלפים האיטלקים

File:Mont Blanc, from near Cormayeur, Vallé d'Aoste by George Arthur Fripp.jpg | מונט בלאן

File:Tivoli by George Arthur Fripp.jpg | טיוולי

File:View of the Avon Gorge by George Arthur Fripp.jpg | עמק נהר אבנון

File:Aqueduct in Campagne by George Arthur Fripp.png | אקוודוקט בשמפיין

## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1813
קטגוריה:בריטים שנפטרו ב-1896
בית הקברות היהודי בשניפישוק

ממוזער|250px|מצבות בבית העלמין בשניפישוק. 1922
[ממוזער|250px|חלק מבית העלמין שעדיין לא נחפר, ברקע [אצטדיון ז'לגיריס]]
**בית הקברות היהודי בשניפישוק** (בליטאית: **Šnipiškės**, שניפישקס) הוא בית הקברות היהודי העתיק והגדול ביותר בבירת ליטא, וילנה. רובו נהרס בתקופת השלטון הסובייטי.

## היסטוריה
בשניפישוק  התקיימה קהילה יהודית גדולה במשך מאות שנים, ולה בית כנסת גדול. בית הקברות בשניפישוק החל לשמש לקבורה ב, בשטח שעומד כיום במרכז וילנה, לגדת הנהר נריס. בשנת 1817 תכנן ממשל הצאר הרוסי להפסיק את הקבורה בבית העלמין, אך הוא לא נסגר בפועל עד 1831. בבית הקברות בשניפישוק עמד קברו המקורי של הגאון מווילנה שהועבר ברבות השנים לבית הקברות היהודי החדש בווילנה הסמוך לששקינה .

תחת השלטון הסובייטי, בין השנים 1949–1950 נהרס בית הקברות כמעט לחלוטין לשם הקמת אצטדיון ז'לגיריס  הניצב כעת על מקומו. אבני המצבות פורקו, ושימשו להקמת פארקים ומבני ציבור, קווי המתאר של האותיות העבריות מבצבצים עדיין גם על אבני מדרכה בווילנה. רוב השטח שוטח ועמד ריק לצד האצטדיון.

בשנת 1971 הוקם "ארמון הספורט הסובייטי" (כיום "ארמון וילנה לקונצרטים וספורט" ) במרכז שטח בית הקברות.

ב-8 באפריל 2008 הוכרז המקום כאתר מוגן, בתור אנדרטה.

### המאבק על תוכנית הבינוי החדשה
באוגוסט 2015 הודח רבה הראשי של ליטא הרב חיים בורשטיין בידי הקהילה היהודית לאחר שהצהיר בפומבי על התנגדותו לתוכנית להסבת ארמון הקונצרטים והספורט למרכז כנסים מודרני, תוכנית שתצריך חפירות בשטח בית הקברות ההיסטורי. בשנים 2016–2017 התארגנה עצומה שנשלחה לממשלת ליטא בחתימת 38,000 איש מצאצאי יהודי ליטא החיים במדינות אחרות (בהן: ישראל וארצות הברית).

בדצמבר 2019 הוכרזו תוכניות חדשות למרכז הכנסים המודרני שיחליף את זה הנוכחי, התוכניות אושרו על ידי הקהילה היהודית בליטא וגם על ידי הוועד להצלת בתי עלמין באירופה, הפועל מלונדון.

הסכמה זו נתקלה בביקורת חריפה של ועידת רבני אירופה, הוועידה פרסמה גילוי דעת הלכתי לפיו הוועד להצלת בתי עלמין באירופה פועל שלא בסמכות ואינו מוכן לקבל את עמדת רוב הפוסקים. 50,000 חתימות נאספו נגד התוכנית, וצאצא של אנשים שנקברו בבית הקברות שניפישוק תבע את בעלי המקום בבית המשפט המחוזי בווילנה בבקשה למתן צו להפסקת העבודות, בהמשך הצטרפו לתביעה כמאה צאצאים נוספים.

בית דין צדק בני ברק דן בנושא והוציא פסק דין האוסר את העבודות במקום במתווה שהוצע, לפסק דין זה צירפו את חתימותיהם הרב גרשון אדלשטיין והרב חיים קניבסקי. בעקבות המכתב, הצטרפו חברי מועצת גדולי התורה של אגודת ישראל בארצות הברית, לרבני התאחדות הרבנים דאמריקה וקנדה ורבני ה-OU וחתמו על מכתב לממשלת ארצות הברית בבקשה להתערב מול ממשלת ליטא בעצירת התכנית מחשש שייפגעו קברים רבים שנמצאים מתחת לפני השטח.

בפועל נמשכות העבודות במקום נכון לספטמבר 2020.

## לקריאה נוספת
* ישראל רוזנר, חילול בית העלמין העתיק בווילנא במרכז ישיבת מועצגה"ת דאמריקה, יתד נאמן, כ"ו באלול תש"פ, עמ' 10

## קישורים חיצוניים

* בית הקברות היהודי בשניפישוק ברשימת ערכי התרבות  של ליטא (כולל הפניות לחומר רב על בית הקברות, היסטוריה ותוכניות הבינוי) 
* יוריס קאזה, Controversy rages over building on a Lithuanian Jewish heritage site, 6 באוגוסט 2020 

## הערות שוליים

קטגוריה:וילנה: היסטוריה
קטגוריה:וילנה: ספורט
קטגוריה:יהדות וילנה
קטגוריה:אירופה: בתי קברות יהודיים
קטגוריה:וילנה: מבני דת
ראש ממשלת קוסובו

**[[ראש ממשלה|ראש ממשלת]] [[קוסובו]]** (באלבנית: **Kryeministri i Republikës së Kosovës**, בסרבית: **Премијер Републике Косово**, באיות לטיני **Premijer Republike Kosovo**; הוא ראש הרשות המבצעת של קוסובו.

ראש הממשלה וממשלת קוסובו, שבראשה הוא עומד, אחראים בפני אספת קוסובו, והם חייבים להימנות על חבריה. ראש ממשלת קוסובו הנוכחי הוא אלבין קורטי, שהחל לכהן בתפקידו ב-22 במרץ 2021.
## ראשי ממשלת קוסובו

## קישורים חיצוניים

* 
* 
* 

*
קטגוריה:קוסובו: פוליטיקה
אני רוצה

**אני רוצה** הוא סינגל של הזמר-יוצר עידן עמדי אשר יצא לאור ב-18 ביוני 2019.

## רקע וכתיבה
השיר, בדומה לשאר שיריו, נכתב והולחן על ידי עמדי עצמו, והופק על ידי עמדי ביחד עם סתיו נחמיאס. על השיר סיפר עמדי:

## הצלחה
השיר זכה להצלחה בתחנות הרדיו, כשהגיע בשיאו למקום השישי במצעד השבועי של חברת מדיה פורסט, תוך שצבר באותו השבוע כ-73 השמעות וצעד במצעד כארבעה שבועות. במצעד הפזמונים העברי השנתי שערכו תחנת הרדיו גלגלצ ואתר ynet הגיע השיר למקום ה-31.

נכון לספטמבר 2020, עומד השיר על כ-6 מיליון צפיות באתר יוטיוב, וכמיליון השמעות ברשת הזרמת המדיה ספוטיפיי.

## ביקורת
יוסי חרסונסקי העניק לשיר ביקורת חיובית: "בשיר הפשוט הזה, לעיתים הפשטני – קיים חיבור אמין בין היוצר למבצע. עידן עמדי יכול להאריך את רשימת הרצונות שלו עד אין סוף, וגם אם על הנייר זהו בליל מעט סתמי – עדיין המוזיקה המינורית והטון האפרורי הם סייסמוגרף שרושם את פעילות הלב שלו ללא זיופים. אקוסטי למהדרין, צלילים פריכים, קול מאפק, עצבות מחלחלת. הקליפ משלים בצילומי אווירה אקראיים. גל ים, שדות, אצבעות על קלידים. יכול להיות שזה כל מה שהוא רוצה. כותב שורות אלו רוצה מעידן עמדי יותר".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עידן עמדי
קטגוריה:שירים בעברית
קטגוריה:סינגלים בהוצאת ארומה מיוזיק
עבדולה הוטי

**עבדולה הוטי** (באלבנית: **Avdullah Hoti**; נולד ב־4 בפברואר 1976) הוא פוליטיקאי קוסוברי, שכיהן כראש ממשלת קוסובו מ-3 ביוני 2020 עד 22 במרץ 2021. הוא כיהן כשר האוצר בין השנים 2014–2017 בממשלת הקואליציה PDK/LDK.

הוטי התמנה לתפקיד לאחר שהממשלה הקודמת בראשות אלבין קורטי נפלה בהצבעת אי-אמון. בספטמבר 2020 חתם הוטי על הסכם סרביה–קוסובו לנורמליזציה של היחסים הכלכליים עם סרביה והצטרפות לאזור הבלקן הפתוח, וכן על ההכרה ההדדית בין קוסובו לישראל וכינון היחסים הדיפלומטיים. יש לו תפקיד פעיל במשא ומתן המתקיים ב בין ממשלות סרביה וקוסובו.

בדצמבר 2020 בית המשפט העליון של קוסובו הכריז שממשלתו של הוטי הוקמה בצורה שנוגדת את החוקה מכיוון שאחד מחברי הפרלמנט שדרכו הושג הרוב הדרוש הורשע בשוחד ובעקבות כך הוכרזו בחירות בזק. בבחירות שנערכו בפברואר 2021 מפלגות הקואליציה ספגו מפלה בפרלמנט, ובעקבותיהן הוקמה ממשלה חדשה בראשות קורטי ב-22 במרץ.

## קישורים חיצוניים

## הערות שוליים

קטגוריה:פוליטיקאים קוסוברים
קטגוריה:ראשי ממשלת קוסובו
קטגוריה:ילידי 1976
Hytale

**Hytale** הוא משחק וידאו מסוגת ארגז חול ותפקידים שמפותח ומופץ על ידי Hypixel Studios. פיתוח המשחק החל בשנת 2015 על ידי מפתחים משרת המיינקראפט הייפיקסל, במימון ובסיועה של חברת Riot Games, שלימים רכשה את הסטודיו במלואו. המשחק הושק לגישה מוקדמת ב-13 בינואר 2026.

## משחקיות
**Hytale** הוא עולם פנטזיה אשר מורכב מפיקסלים דמויי בלוקים, הכולל בין השאר, אזורים מגוונים, כל מיני יצורים ומבנים שנוצרים באופן אקראי (כמו במיינקראפט). שחקנים יכולים להשתתף במיני-משחקים הדומים לאלה הנמצאים בשרת המיינקראפט הגדול בעולם – הייפיקסל. שחקנים יוכלו לבנות ולשתף תכנים באמצעות קבוצה של כלים מבוססי רשת ותוך-משחק.

המשחק כולל כמה אזורים שנוצרו באופן מכוון בעולם המכונים "ביומות", המורכבים מסביבות קרקע שונות. המשחק יכלול 2 מצבי משחק, מצב לשחקן יחיד ומצב רב משתתפים. בנוסף, המשחק יכלול לחימה בבוסים שונים וחקירת מבנים. המשחק יכלול גם בנייה מבוססת בלוקים (כמו במיינקראפט), אשר בתוכה יש גם מצב "**יד חופשית**" (**מצב יצירתי**, או באנגלית- **Creative mode**, בדומה למיינקראפט), אשר נותנת לשחקנים לעצב את העולם שלהם ללא הגבלות. המשחק יכלול מערכת סקריפט המותאמת ל-Java, המאפשרת לשחקנים ליצור ולהפעיל מודים אישיים למשחק, כמו גם ערכת כלים לתכנון מודלי 3D, טקסטורות ואנימציה, כולם, בתוך המשחק עצמו, בנוסף לכלים האינטרנטיים שיעמדו לרשות השחקנים. המשחק יאפשר משחק רב משתתפים הן בשרתים רשמיים מטעם המפתחת והן בשרתים פרטיים של הקהילה.

## פיתוח
Hytale מפותח על ידי Hypixel Studios בהובלת אהרון דונאגיי עבור Microsoft Windows ו־macOS. הסטודיו מורכב מכ־40 עובדים שנפרדו מ־Hypixel Inc, החברה העומדת מאחורי פיתוח שרת המיינקראפט Hypixel. האזכור הראשון למשחק היה בסוף שנת 2013, כאשר Hypixel החל למכור גישה מוקדמת למשחק כחלק מחבילת תורמים. הרעיון ל־Hytale עלה בעקבות שינויים במדיניות של מוג'אנג בשנת 2014, אשר החליטה למנוע משרתים את האפשרות למכור חבילות מנויים שנתנו יתרון לא הוגן בצורה כלשהי לבעל החבילה, מה שהוביל לירידה של 85% בהכנסות של השרת. היזמים הבינו שהם מפסידים כסף בצורה משמעותית מהפרויקט שלהם והחליטו לעשות משחק עצמאי משלהם בשנת 2015. במקור הם רצו להימנע מעשיית משחק מבוסס פיקסלים בדומה למיינקראפט, אך בסופו של דבר החליטו לעשות זאת מכיוון שהיה להם ניסיון בז'אנר מתוקף עבודתם בשרת.

Hypixel Studios מימנו בתחילה את עצמם באופן עצמאי עם הכנסות שנוצרו על ידי השרת שלהם (הייפיקסל). לאחר מכן, זכה הסטודיו לתמיכה מצד מפתחת המשחקים Riot Games, שהשקיעה באולפן כמה מיליוני דולרים, ויחד עם קבוצה מייעצת, הכוללת את אנשי העסקים דניס פונג, רוב פרדו ופיטר לוין, המשחק הוכרז באמצעות טריילר ביוטיוב בדצמבר 2018, כשהוא צובר למעלה מ־31 מיליון צפיות תוך חודש. המשחק צפוי לצאת ב-2021.

באפריל 2020, אולפני הייפיקסל נרכשו במלואם על ידי Riot Games, מפתחי המשחקים המוכרים ולורנט ו-League of Legends.

בנובמבר 2025 הוכרז כי המשחק צפוי לצאת בגישה מוקדמת בינואר 2026.

## תארים ומועמדויות

## ראו גם
* Hypixel
* Riot Games
* מיינקראפט

## קישורים חיצוניים
* 
* 

* 

## הערות שוליים

קטגוריה:משחקי Windows
קטגוריה:משחקי macOS
קטגוריה:משחקי אינדי
קטגוריה:משחקי הרפתקה ממוחשבים
קטגוריה:משחקי וידאו שפותחו בממלכה המאוחדת
קטגוריה:משחקי עולם פתוח ממוחשבים
קטגוריה:משחקי תפקידים ממוחשבים
פשוטים

**פשוטים** הוא סינגל של הזמר-יוצר עקיבא, אשר יצא לאור ב-15 במרץ 2020 מתוך אלבומו השני "אל תעזבי ידיים".

## רקע וכתיבה
השיר נכתב על ידי תורג'מן יחד עם אשתו, צורית, בדומה ללהיטו הקודם "אל תעזבי ידיים", הולחן על ידי תורג'מן והופק על ידי מאור שושן. על השיר סיפר תורג'מן: "אחרי כל השאלות, החיפושים, הרצונות הגדולים, בסוף, ישנה בקשה פשוטה, אבל כל כך לא פשוטה: לבית, לבריאות. כששום דבר הוא לא מובן מאליו אז כל דבר הוא מתנה. בתפילה לשגרה מבורכת שתבוא עלינו על כולנו אמן", וכן הגדיר את השיר כ"בן הזוג" של שירו של הזמר עידן רפאל חביב, "שלמים", שכתב והלחין תורג'מן.

## הצלחה
השיר זכה להצלחה, כשהגיע בשיאו למקום השישי במצעד הרשמי של גלגלצ, ואף למקום ה-24 במצעד הפזמונים העברי השנתי של גלגלצ ו-ynet, כשלצידו השירים "אל תעזבי ידיים" בביצוע תורג'מן שהגיע למקום השביעי ו"שלמים" בביצוע עידן רפאל חביב, שכתב והלחין והגיע למקום הראשון.

## וידאו קליפ
בסמוך לצאת הסינגל, פורסם בערוץ היוטיוב של תורג'מן וידאו קליפ רשמי לשיר, אשר בוים על ידי יעקב אסרף. נכון לאוגוסט 2025 לשיר יש למעלה מ-17 מיליון צפיות.

## מיקומי שיא

## הערות שוליים

קטגוריה:שירים בעברית
קטגוריה:שירי עקיבא תורג'מן
Nick Jonas

**Nick Jonas** הוא אלבום האולפן השני של הזמר האמריקאי ניק ג'ונאס. האלבום יצא לאור ב-10 בנובמבר 2014 דרך חברת התקליטים איילנד רקורדס. האלבום כולל שיתופי פעולה עם אנג'ל הייז, דמי לובאטו ומייק פוזנר.

האלבום זכה לביקורות חיוביות ממבקרי מוזיקה והגיע למקום השישי במצעד האלבומים האמריקאי בילבורד 200. ב-20 בנובמבר 2015 יצא האלבום מחדש תחת השם Nick Jonas X2.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ניק ג'ונאס
קטגוריה:אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:אלבומי חברת איילנד רקורדס
Last Year Was Complicated

**Last Year Was Complicated** הוא אלבום האולפן השלישי של הזמר האמריקאי ניק ג'ונאס. האלבום יצא לאור ב-10 ביוני 2016 דרך חברות התקליטים איילנד רקורדס ו-Safehouse Records.

האלבום הגיע למקום השני במצעד האלבומים האמריקאי בילבורד 200, וקודם על ידי הסינגלים "Close", בו משתתפת הזמרת טובה לו, ו-"Bacon", בו משתתף טיי דולה סיין.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ניק ג'ונאס
קטגוריה:אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי שלבאק
קטגוריה:אלבומי חברת איילנד רקורדס
סדר העבודה (שיר)

**סדר העבודה** הוא סינגל של הזמר-יוצר הישראלי ישי ריבו, אשר יצא לאור ב-2 בספטמבר 2019, כסינגל השלישי מתוך אלבומו, אלול תשע"ט.

השיר נכתב על ידי ריבו עצמו, ומבוסס על תוכנם של ה"וידויים וההזאות" שנאמרים ביום כיפור בליבה של אמירת סדר העבודה, וגם הולחן והופק על ידיו, בשיתוף עם מאור שושן.

לדברי ריבו הוא הלחין את השיר במהלך תפילת יום הכיפורים משום שהקטע ריגש אותו מאוד.

השיר זכה להצלחה בתחנות הרדיו, והגיע בשיאו למקום ה-12 במצעד ההשמעות ברדיו של חברת מדיה פורסט. במצעד הפזמונים העברי השנתי שערכו תחנת הרדיו גלגלצ ואתר ynet הגיע השיר למקום ה-34.

נכון לאוגוסט 2025, יש לשיר כ-12 מיליון האזנות ביוטיוב.

## מיקומי שיא

## קישורים חיצוניים

* 
* לדף השיר באתר הספרייה הלאומית

## הערות שוליים

קטגוריה:שירי ישי ריבו
קטגוריה:שירים בעברית
קטגוריה:סדר העבודה
Happiness Begins

**Happiness Begins** הוא אלבום האולפן החמישי של הלהקה האחים ג'ונאס. האלבום יצא לאור ב-7 ביוני 2019 דרך חברת התקליטים ריפבליק רקורדס. אלבום זה הוא אלבום האולפן הראשון שהוציאה הלהקה מאז אלבומה Lines, Vines and Trying Times משנת 2009.

האלבום הגיע לפסגת מצעד האלבומים האמריקאי בילבורד 200, לאחר שמכר כ-414 אלף יחידות שקולות לאלבום בשבוע הראשון לצאתו. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2019, וסיכום האלבומים של העשור השני. כתב העת *[[בילבורד]]* דירג את האלבום במקום ה-86 ברשימתם "100 האלבומים הטובים ביותר של העשור השני".

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי האחים ג'ונאס
קטגוריה:אלבומים באנגלית
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי כסף בממלכה המאוחדת
קטגוריה:אלבומי פלטינה בארצות הברית
קטגוריה:אלבומי חברת ריפבליק רקורדס
קרחון הוסיזן

**קרחון הוסיזון** (באנגלית: **Hoseason Glacier**) הוא קרחון ארוך, בארץ קמפ, במזרח אנטארקטיקה שבאנטארקטיקה.

אורכו של הקרחון 22 קילומטרים.

הקרחון זורם לכיוון צפון, ונשפך אל האוקיינוס הדרומי, בין איסט סטאק ל-ווסט סטאק.

הקרחון ממוקם 22 קילומטרים ממזרח למפרץ אדוארד השמיני.

## היסטוריה
### גילוי ומיפוי הקרחון

המפרץ מופה באופן גס על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן (בעונת המחקר 1937–1936).

הראשונים שהגיעו אל הקרחון, היו אנשי משלחת חקר מטעם משלחת החקר האנטארקטית הלאומית של אוסטרליה, שהגיעו אל הקרחון במזחלות בשנת 1954.

### מקור השם

הקרטוגרפים הנורווגים אשר מיפו את האי, קראו לו "סקוטוויקטאנגן" (בנורווגית: Skotviktangen - לשון מפרץ סטאק).

שמו הנוכחי של הקרחון ניתן לו על ידי ועדת השמות האנטארקטיים של אוסטרליה.

הקרחון נקרא על שמו של ריצ'רד הוסיזן (Richard Hoseason), שהיה חבר במשלחת החקר האנטארקטית הלאומית של אוסטרליה, ואשר נספה במהלך חקר האי הרד בשנת 1952.

## לקריאה נוספת

• Peter J. Morgan, **[https://www.cambridge.org/core/journals/journal-of-glaciology/article/photogrammetric-survey-of-hoseason-glacier-kemp-coast-antarctica/3D254C26FAE94F7667DF57CF43F57E62 A Photogrammetric Survey of Hoseason Glacier, Kemp Coast, Antarctica]**, Journal of Glaciology, Volume 12, Issue 641973, pp. 113-120, DOI: https://doi.org/10.3189/S0022143000022759 Published online by Cambridge University Press: 30 January 2017

## קישורים חיצוניים
* קרחון הוסיזן באתר הסקר הגאולוגי של ארצות הברית
* קרחון הוסיזן באתר הגאזט האנטארקטי של ממשלת אוסטרליה
* קרחון הוסיזן באתר הגאזט האנטארקטי המשווה SCAR של ממשלת אוסטרליה
* קרחון הוסיזן באתר הספרייה הלאומית של אוסטרליה
* מפת אזור קרחון הוסיזן
* מחשבון מרחקים - המרחק מקרחון הוסיזן לאתרים סמוכים

## הערות שוליים

הוסיזן
עוד יום (שיר של פול טראנק)

"**עוד יום**" הוא סינגל של להקת הבלוז רוק הישראלית פול טראנק, אשר יצא לאור ב-14 ביוני 2020, כשיר הנושא של העונה השנייה של סדרת הטלוויזיה "תאג"ד".

## רקע וכתיבה
השיר נכתב על ידי סולן הלהקה גל ניסמן והולחן והופק על ידי ניסמן ואריאל קשת, עבור העונה השנייה של סדרת הטלוויזיה של yes "תאג"ד" וכשיר הנושא שלה.

## הצלחה
השיר זכה בצאתו להצלחה, כשהגיע בשיאו למקום החמישי במצעד הרשמי של גלגלצ, ולאחר מכן אף למקום ה-35 במצעד הפזמונים העברי השנתי של גלגלצ ו-ynet.

## ביקורת
יוסי חרסונסקי העניק לשיר ביקורת חיובית: "לא יודע כמה התסריט חייב את גל ניסמן, אבל יש תחושה שהוא נתן לעצמו להרגיש בתוך עמו. רוק ישראלי? נדחה עד הודעה חדשה. במילא לא מאשרים עכשיו מופעי עמידה מפוצצים, אז לפחות משב רוח ים תיכונית להרמת מצב הרוח. פונקציונלית, יש להם את זה. בריזה יוונית שכולה שמחת חיים מדליקה בתוך הדאון של מאה אלף אנשים מבואסים בתחום ההופעות. מועדון הקצב של אביהו פנחסוב – שימו לב למתחרים החדשים שלכם".

## וידאו קליפ
לשיר פורסם וידאו קליפ רשמי, הן בערוץ היוטיוב של פול טראנק והן בערוץ של yes הטלוויזיה בלוויין, אשר בוים על ידי ניסמן וזוהר מוטעין, אחד מצלמי "תאג"ד". הקליפ כולל בתוכו קטעים מתוך הסדרה, וכן את חברי הלהקה מבצעים את השיר.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי פול טראנק
קטגוריה:שירים בעברית
קטגוריה:שירים על זמן
קטגוריה:סינגלים בהוצאת נענע דיסק
קחי את הפחדים

**קחי את הפחדים** הוא סינגל של הזמר-יוצר הישראלי בניה ברבי, אשר יצא לאור ב-14 באפריל 2020.

השיר נכתב והולחן על ידי ברבי עצמו והופק על ידי טל אביטל ומיכל מיטל.

## הצלחה
בצאתו, זכה השיר להצלחה בתחנות הרדיו בישראל, כשהגיע בשיאו למקום השני במצעד ההשמעות ברדיו של חברת מדיה פורסט, צבר באותו השבוע כ-150 השמעות וצעד במצעד סך של כשבעה שבועות רצופים. גם במצעד הרשמי של גלגלצ זכה השיר להצלחה רבה והגיע למקום השלישי. גם במצעד הפזמונים העברי השנתי של גלגלצ ו-ynet זכה השיר להצלחה, והגיע למקום ה-33.

## ביקורת
השיר צוין לחיוב על ידי הדי קולמר מאתר פרוגי: "אין ספק שמדובר בעוד להיט מוצלח של ברבי - טקסט עוצמתי ומרגש כמו שרק הוא יודע, עם לחן קצבי שעושה את העבודה, ובשילוב עם קולו הייחודי של ברבי".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי בניה ברבי
מדריך טלוויזיה

שמאל|ממוזער|300x300 פיקסלים| דף ממדריך טלוויזיה הולנדי.
**מדריך טלוויזיה** (מוכר גם כ**מדריך שידורים** או **מדריך** **תוכניות**) הוא לוח זמנים מודפס או אלקטרוני של תוכניות טלוויזיה. לרוב הוא מיועד לשימוש צרכני, ומספק מידע הנוגע לתוכניות המשודרות בערוצי טלוויזיה שונים העומדים לרשות הקורא – אם דרך ספקים יבשתיים, לקליטה חופשית, כבלים, לווין או OTT. במדריך מציינים באיזו שעה ובאיזה ערוץ התוכניות אמורות להיות משודרות, ובדרך כלל הם מקיפים תקופה של בין 7 ל-14 הימים הבאים. 

## סקירה כללית
מאז ימיה הראשונים של הטלוויזיה, הודפסו מדריכי טלוויזיה בעיתונים מקומיים, מוספי עיתון, או מגזינים (כולל מדריכי טלוויזיה מיוחדים המודפסים בנפרד), אבל עכשיו הם בעיקר מוכרים כלוח שידורים אלקטרוני הנגיש בממירים ובמרבית הטלוויזיות הדיגיטליות.   

לרוב לוח השידורים מבוסס על מידע המתקבל מתחנת השידור לגבי תוכנית השידורים הצפויה. עם זאת, לעיתים לוח השידורים המפורסם אינו מתבסס על דיווח שכזה אלא על הערכה של הגורם המפרסם. הערכה זו יכולה אף להיות שונה וסותרת בין גופים שונים המפרסמים לוחות שידורים של אותו ערוץ. דוגמאות לכך הן לוח השידורים של הטלוויזיה הירדנית, אשר פורסם בעיתונים שונים בישראל. לוח שידורים זה והתבסס ברובו על רשימת התוכניות הקבועות ששודרו, ולעיתים לא תאם את השידורים בפועל עקב סיום הפרקים של סדרה מסוימת או שינויים יזומים של התחנה בלוח השידורים.

מאז שנות השמונים, רשתות – המארגנות רשימות בעיקר לפי ערוצים בהתאמה לזמן השידור – הפכו לפורמט המקובל להצגת רשימות מידע, מכיוון שהוא מאפשר יותר מקום להציג נתוני תכנות עבור מערך ערוצים מורחב. רבים ממגזינים של מדריכי טלוויזיה לאומיים ומקומיים (כגון TV Guide בארצות הברית) שילבו במקור רשתות להצגת רשימות תוכניות הפריים טיים, אך בסופו של דבר התחילו להרחיב אותם כדי להקיף את יום השידור המלא בסוף שנות השמונים והתשעים. עבור פרסומים מודפסים, דרישות השטח הגבילו במידה רבה את הזמינות והפרטים של מידע תכנות שניתן לשלב בפורמט רשת; אולם מכיוון שממשקי API מבוססי אינטרנט ויישומים יכולים להכניס מידע רב יותר למבנה כזה, הפורמט מאפשר לכלול תקצירים מפורטים ברשת. עם זאת, רוב האתרים והאפליקציות הכוללים מדריכי טלוויזיה משלבים בדרך כלל תקצירים ומידע אחר הנוגע לתוכנית טלוויזיה ספציפית בתיבת דו-שיח הניתנת לפתיחה. 

נתוני רשימות התוכניות נאספים על ידי ספקי מטא-דאטה שונים ברחבי העולם, המספקים נתונים לאזורים או ארצות ספציפיות. הספקית הבולטת ביותר של מטא-דאטה של תוכניות טלוויזיה היא Gracenote, שלקחה על עצמה את האחריות הגדולה ביותר להפצת מטא-דאטה של תוכניות מ-Tribune Media Services, בעקבות רכישת Tribune Media את Gracenote (כיום בבעלות נילסן), בשנת 2014. שירות On Entertainment של Gracenote מספק רשימות ותקצירי טלוויזיה לכ־85 מדינות – כולל ארצות הברית וקנדה – ו־35 שפות, ומתחזק מאגר נתוני תוכניות לכשישה מיליון סדרות טלוויזיה המשמש עבור אתרים שונים ומדריכי תוכניות אלקטרוניים. בתוך הממלכה המאוחדת, איגוד העיתונות, , REDNI ו־DigiGuide משמשים כספקים העיקריים של מטא-דאטה של מדריכי טלוויזיה.

## הערות שוליים

קטגוריה:טלוויזיה: צפייה
מים שקופים

**מים שקופים** הוא שיר של הזמר עומר אדם, מתוך אלבומו השישי, Omer, אשר יצא לאור ב-1 בינואר 2020, ביחד עם שאר שירי האלבום, ויצא כסינגל ב-2 בפברואר.

## רקע וכתיבה
השיר, בדומה לשאר שירי האלבום, הוא בסגנון הפופ המזרחי. השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור, והוא מתאר מערכת יחסים בין בני זוג שהתפרקה. אוחיון ודרור יצרו עבור אדם גם את השיר "לשון הרע לא מדבר אליי" מתוך האלבום Omer.

## הצלחה
עם צאת האלבום, זכה השיר להצלחה בסטרימינג, תוך שהגיע בשיאו למקום ה-20 במצעד שירי הספוטיפיי הישראליים השבועי, וצבר באותו השבוע כ-53,947 השמעות. נכון לספטמבר 2020, הוא עומד על כ-1.7 השמעות בפלטפורמה, ונכון לדצמבר 2025 יש לשיר למעלה מ-19 מיליון צפיות ביוטיוב.

במצעד הפזמונים העברי השנתי של תחנת הרדיו גלגלצ ואתר ynet הגיע השיר למקום ה-40.

## מיקומי שיא

### "יהיה טוב & מים שקופים"

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון בהיטליסט
אלן בריסטו

**אלן מרסר בריסטו הבן** (באנגלית: **.Allan Mercer Bristow, Jr**; נולד ב-23 באוגוסט 1951) הוא כדורסלן ומאמן עבר אמריקאי. שיחק בליגות ה-NBA וה-ABA בין השנים 1973–1983, ולאורך התקופה רשם ממוצעים כוללים של 7.8 נקודות, 4.0 ריבאונדים ו-3.2 אסיסטים למשחק.

שימש כמאמן הראשי של קבוצת שארלוט הורנטס בין השנים 1991–1996, וכן היה הג'נרל מנג'ר של שארלוט (1990–1991), דנוור נאגטס (1997–1998) וניו אורלינס הורנטס (2004–2005).

## קריירת משחק
בריסטו נולד וגדל בעיר ריצ'מונד שבווירג'יניה, ובין השנים 1969–1973 למד באוניברסיטת וירג'יניה טק. ב-3 עונותיו בקבוצת הכדורסל של האוניברסיטה העמיד ממוצעים של 23.1 נקודות ו-12.7 ריבאונדים למשחק.

בדראפט ה-NBA 1973 נבחר בריסטו בבחירה ה-21, על ידי קבוצת פילדלפיה 76'. בקיץ 1975, לאחר שתי עונות בפילדלפיה, שוחרר מהקבוצה.

לקראת עונת 1975/1976 הצטרף לקבוצת סן אנטוניו ספרס מליגת ה-ABA, ולאחר עונה אחת עבר יחד עמה לליגת ה-NBA. לאורך תקופתו עם הקבוצה בשתי הליגות קלע 8.4 נקודות בממוצע למשחק.

בשנת 1979 עבר לשחק ביוטה ג'אז, במדיה קבע שיאי קריירה של 11.6 נקודות ו-6.2 ריבאונדים בממוצע למשחק.

באוגוסט 1981 הועבר עם ויין קופר בטרייד לדאלאס מאבריקס, תמורת ביל רובינזיין. בסיום עונת , לאחר שתי עונות בדאלאס, פרש בריסטו ממשחק בגיל 31.

## קריירת אימון וניהול
בשנת 1983, מיד עם פרישתו ממשחק, החל בריסטו את קריירת האימון שלו כעוזר מאמן בסן אנטוניו ספרס.

שנה לאחר מכן עבר לצוות האימון של דנוור נאגטס, בה שימש כעוזרו של המאמן דאג מו במשך 6 עונות רצופות. בכל 6 העונות השתתפה דנוור בפלייאוף ה-NBA, ובעונת  אף העפילה לגמר האזור המערבי.

בקיץ 1990 מונה בריסטו לג'נרל מנג'ר של שארלוט הורנטס, ושנה לאחר מכן עבר לתפקיד המאמן הראשי של הקבוצה, במקומו של ג'ין ליטלס. בעונתו השנייה כמאמן ההורנטס, , העפילה הקבוצה לשלב הפלייאוף, לראשונה בתולדותיה, ואף גברה בסיבוב הראשון על בוסטון סלטיקס (3–1). בחצי גמר המזרח הפסידה שארלוט מול ניו יורק ניקס (1–4), על אף יכולת טובה של כוכבי הקבוצה אלונזו מורנינג, לארי ג'ונסון וקנדל גיל. בעונת  השיגו ההורנטס את המאזן הרביעי בטיבו באזור המזרחי (50–32), אך הודחו מהפלייאוף כבר בסיבוב הראשון. לאורך 5 עונותיו של בריסטו כמאמנה, רשמה הקבוצה מאזן כולל של 207 ניצחונות ו-203 הפסדים בעונה הסדירה, ו-5 ניצחונות ו-8 הפסדים בשלב הפלייאוף.

בפברואר 1997 מונה לג'נרל מנג'ר של הנאגטס, וכשנה לאחר מכן הוחלף בתפקיד על ידי מייק ד'אנטוני.

בעונת  שימש כג'נרל מנג'ר של ניו אורלינס הורנטס.

בכל אחת משלוש תקופותיו כג'נרל מנג'ר, העביר בטרייד את הכוכב הגדול ביותר של קבוצתו: בינואר 1991 העביר את ארמן גיליאם (משארלוט) בטרייד לפילדלפיה 76', תמורת מייק ג'מינסקי; באוקטובר 1997 העביר את אנטוניו מקדייס (מדנוור) בטרייד לפיניקס סאנס, תמורת 5 בחירות דראפט עתידיות; ובפברואר 2005 העביר את בארון דייוויס (מניו אורלינס) בטרייד לגולדן סטייט ווריורס, תמורת ספידי קלקסטון ודייל דייוויס.

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:ריצ'מונד (וירג'יניה): אישים
קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:כדורסלני וירג'יניה טק
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:כדורסלני סן אנטוניו ספרס
קטגוריה:כדורסלני יוטה ג'אז
קטגוריה:כדורסלני דאלאס מאבריקס
קטגוריה:כדורסלני ליגת ה-ABA
קטגוריה:מאמני כדורסל אמריקאים
קטגוריה:מאמני שארלוט הורנטס
קטגוריה:מנהלי קבוצות ב-NBA
קטגוריה:אמריקאים שנולדו ב-1951
סורת א-תחרים

**סורת א-תחרים** (בערבית: **سورة التحريم**, "האיסור") היא הסורה ה-66 בקוראן, והיא מונה 12 פסוקים.

שם הסורה נגזר מהפסוק הראשון בה.

## תוכן הסורה
### לפי נושאים
ממוזער|עמוד מהקוראן המציג את סורת א-תחרים
חלק מהסוגיות המוזכרות בסורה זו הם:
* יום הדין
* ג'יהאד
* מונאפיקון
* כפירה
* נשותיהם של חלק מנביאי האסלאם כמו אשת לוט.

### לפי פסוקים
פסוקים 1–2 ופסוק 4 מתארים את תמיכתו של אללה במוחמד. פסוק 3 מגדיר את תפקידן ומעמדן של נשותיו של מוחמד. פסוק 5 מזהיר את נשותיו של מוחמד מפני גירושים אפשריים אם הן תמשכנה לתכנן מזימות מאחורי גבו. פסוקים 6–9 עוסקים בחלק מחובותיהם של המוסלמים ושל מוחמד. פסוק 10 מתאר את מה שעלה בגורלן של הנשים של נח ולוט. פסוקים 11–12 מתארים את החסד שאללה יעניק לעאישה ולמרים, אם ישו.

## קישורים חיצוניים

## הערות שוליים

קטגוריה:סורות
קטגוריה:נישואים באסלאם
קטגוריה:נשים באסלאם
ויליאם ג'יימס מולר

**ויליאם ג'יימס מולר** (באנגלית: **William James Muller**; 28 ביוני 1812 – 8 בספטמבר 1845) היה צייר נוף ודיוקנאות בריטי, האמן הידוע ביותר של אסכולת בריסטול.

## ביוגרפיה
מולר נולד בבריסטול, בנו של ג'. ס. מולר, פרוסי מדנציג, שהיה אוצֵר מוזיאון בבריסטול. תחילה למד ציור אצל ג'יימס בייקר פיין. תמונותיו המוקדמות היו בעיקר מהנוף של גלוסטרשייר בוויילס, והוא למד הרבה ממחקרו על קלוד לוריין וציירי נוף קודמים. הוא היה עד לפרעות בבריסטול בשנת 1831 והנציח כמה מהסצנות בסדרת "רישומי שמן ואקוורל גולמיים ומבריקים". בשנת 1833 הציג לראשונה באקדמיה המלכותית לאמנויות והציג את הרס גשר לונדון העתיק. בשנה שלאחר מכן ערך סיור דרך צרפת, שווייץ ואיטליה.

הוא ביקר פעמיים במזרח התיכון. הביקור הראשון היה בשנים 1838–1839 כאשר ביקר באתונה ונסע הלאה לאלכסנדריה ולקהיר, שם בילה שבועיים לפני שהמשיך במעלה הנילוס ללוקסור, שם עשה ציורים של ההריסות והנופים לפני שחזר לקהיר באמצע ינואר.

זמן קצר לאחר שובו, עזב את בריסטול והתיישב בלונדון, שם הציג באופן קבוע. סצנותיו ברחובות ובשוק המצרי היו פופולריות במיוחד. ביקורו השני היה בליקיה שבדרום מערב טורקיה בשנים 1843–1844. המסע שלו היה לפי בקשתו של הארכאולוג צ'ארלס פאלו. מולר ותלמידו הארי ג'ונסון ליוו את המשלחת הממשלתית לליקיה.

הוא בילה שלושה חודשים בשרטוט הנוף ואנשים מקומיים סביב קסנתוס, פינארה ותלוס. לאחר חזרתו לאנגליה הוא צייר בעיקר בצבעי מים וכמה ציורי שמן של מסעו בטורקיה. העבודות שביצע בליקיה נחשבות לטובות ביותר שלו.

בשנת 1840 ביקר שוב בצרפת, שם ביצע סדרת רישומים של אדריכלות הרנסאנס, שעשרים וחמישה מהם נחרטו בליטוגרפיה ופורסמו בשנת 1841 בעיתון בצרפת.

מולר נפטר בבריסטול ב־8 בספטמבר 1845, בגיל צעיר מאוד.
הוא קבור בבית העלמין ברונסוויק, בריסטול. קברו מסומן על ידי לוח אבן שחור מלוטש ופשוט כתוב עליו "לזכרו של ויליאם ג'יימס מולר שמת 8 בספטמבר 1845 בן 35 שנים".

לאחר מותו היה ביקוש גדול מאוד לעבודתו, מה שהוביל ליצירת מספר לא מבוטל של זיופים.

ביוגרפיות של מולר נכתבו על ידי נתנאל ניל סולי (בשנת 1875), באנט (1948) וגרינאקר וסטודארד (1991).

פסל חזה של הצייר ממוקם בכניסה למנזר בקתדרלת בריסטול.

המוזיאון הבריטי ירש מג'ון הנדרסון אוסף עשיר של רישומי מולר.

## גלריה


File:Bristol burns 1831.jpg | המהומות בבריסטול

File:Burning of bishops palace.jpg | שריפת בית הבישוף בבריסטול

File:William James Müller - The Entrance to Venice (1832).jpg | הכניסה לוונציה

File:The Rialto Bridge, Venice by William James Müller.png | גשר רילטו ונציה

File:William James-Venice.jpg | ונציה

File:William James Müller (1812-1845) - Millpond with Children Fishing - 1103 - Fitzwilliam Museum.jpg | ילדים בדייג

File:William James Müller (1812-1845) - Waterfall with Fisherman - T00044 - Tate.jpg | מפל מים ודייג

File:Standing Turkish Youth MET DP804850.jpg | צעיר טורקי


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1812
קטגוריה:בריטים שנפטרו ב-1845
ג'יימס וורד (פסיכולוג)

**ג'יימס וורד** FBA (באנגלית: **James Ward**; 27 בינואר 1843 – 4 במרץ 1925) היה פסיכולוג ופילוסוף אנגלי, חבר בקבוצת "שליחי קיימברידג'" . נשא את הרצאות גיפורד באוניברסיטת אברדין בשנים 1896–1898.

## חייו
בצעירותו למד בגרמניה ועסק בתאולוגיה, בפילוסופיה ובחקר הפיזיולוגיה, אך ב-1880 חזר לבריטניה ועבר לעסוק בפסיכולוגיה בקיימברידג'. 

וורד כתב את ההגדרה לערך "פסיכולוגיה" במהדורה התשיעית של אנציקלופדיה בריטניקה, שהשפעתה הייתה רבה, ובה הדגיש את הקשב האקטיבי של נפש האדם אל סביבתו.

גישתו הפילוסופית הייתה פנפסיכיזם, והוא התנגד למטריאליזם ולדואליזם.

בין תלמידיו היו הפילוסופים ג. א. מור וברטראנד ראסל.

אשתו מארי וורד הייתה מרצה בתחום האתיקה וסופרג'יסטית בריטית ידועה.

## קישורים חיצוניים

* ג'יימס וורד באנציקלופדיית סטנפורד לפילוסופיה 
* 

## הערות שוליים

קטגוריה:פסיכולוגים אנגלים
קטגוריה:פילוסופים אנגלים
קטגוריה:בריטים שנולדו ב-1843
קטגוריה:בריטים שנפטרו ב-1925
מי אוהב?

"**מי אוהב?**" הוא סינגל שהוקלט על ידי הזמרת-יוצרת הישראלית יובל דיין. השיר יצא לאור ב-1 בדצמבר 2019, כסינגל שלא מתוך אלבום, על ידי חברת התקליטים ארומה מיוזיק.

השיר נכתב והולחן על ידי יובל דיין והופק על ידי תמיר מוסקט, והוא בסגנון הפופ.

## הצלחה
עם צאתו, זכה השיר להצלחה בתחנות הרדיו, כשהגיע בשיאו למקום הרביעי במצעד ההשמעות ברדיו השבועי של חברת מדיה פורסט, צבר באותו השבוע כ-102 השמעות וצעד במצעד כשמונה שבועות רצופים.

במצעד הפזמונים העברי השנתי של כאן גימל לשנת ה'תש"ף הגיע השיר למקום ה-26.

## ביקורת
יוסי חרסונסקי העניק לשיר ביקורת מעורבת: "יש כאן ביצוע של נחישות ועוצמת הבעה בקצב שאינו משתמע לשתי פנים. אני חופרת, אבל חושפת הכי ישיר וכן. יובל דיין שרה כמי שאינה מתלבטת מול בן הזוג. כשהיא שואלת 'מי אוהב' - זה נשמע כשאלה רטורית. אז כן, יכול להיות שהתרגלתי לשמוע אותה בטון מסוים, שהפך לסימן ההיכר המוזיקלי שלה. כאן היא מנסה להשתחרר ממנו, לגוון את עצמה, להכניס אלמנט רוקיסטי מבורך לרפרטואר. אני מאשים את האוזן המפונקת יותר בהסתיגות הראשונית מהשיר. יש כאן שינוי טוב, יציאה מבורכת מבחינתה ומבחינת המאזין מחוץ לקופסה".

אתר פרוגי העניק לשיר ביקורת חיובית: "'מי אוהב?' הצליח לגעת לנו בלב. הקצב המקסים של השיר, שמשתלב עם הקול הייחודי של הזמרת יצרו ביחד סינגל כיפי ומיוח. מילות השיר מלאות באהבה, בכיף ובטוב – והסטייל הייחודי שלו עושה לנו רק טוב בלב. כרגיל, דיין מצליחה לגעת לנו בעוד נקודה ולגרום לנו להרגיש מדהים אחרי האזנה לשיר אחד בלבד".

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי יובל דיין
קטגוריה:שירים בעברית
קטגוריה:סינגלים בהוצאת ארומה מיוזיק
ליברטי רקורדס

**ליברטי רקורדס** (באנגלית: **Liberty Records**) היא חברת תקליטים אמריקאית, שהקים יושב הראש סימון ורונקר יחד עם אל בנט כנשיא ותיאודור קיף כמהנדס ראשי בשנת 1955. החברה ידועה בהפקותיה ארוכות הטווח של אמנים ולהקות מפורסמים רבים, בהם קנד היט, ג'ולי לונדון, הנרי מנסיני, בובי וי, וילי נלסון ועוד. החברה נסגרה וחידשה את פעילותה מספר פעמים, כשהפעם האחרונה הייתה בשנת 2001.

החברה הוקמה על ידי סיימון ורונקר בהוליווד, קליפורניה. ורונקר, שנולד ב־1915, נודע כבר מגיל צעיר מאוד כ"ילד פלא" מוזיקלי, וניגן על שלל כלים שונים. בשנות ה-30 נסע לצרפת כדי ללמוד נגינה, ומאוחר יותר המשיך לגרמניה שם נשאר עד לעלייתו של היטלר לשלטון. כשחזר לעיר הולדתו לוס אנג'לס, הציע לו בן דודו, הרב ניומן, להקים חברת תקליטים. כך נולדה חברת ליברטי, בשיתוף פעולה עם אל בנט ותיאודור קיף.

בתחילה החברה הוציאה בעיקר הקלטות של תזמורות והרכבי ג'אז. בשנות החמישים החברה גדלה ויותר אמנים החלו לעבוד איתה, חלקם הגדול התפרסמו בהמשך. למשל, הסינגל cry me a river מאת ג'ולי לונדון היה אחד מהסינגלים הראשונים של החברה, ובהמשך הפך לקלאסיקה ואף הגיע למקום ה־9 במצעד הבילבורד הוט 100.

בשנות השישים החברה צמחה מאוד וחתמה על חוזי הקלטות ארוכי טווח עם להקות שונות, בהן גארי לואיס והפלייבויז, קנד היט, המחפשים ועוד. החברה הפיקה אלבומים רבים שהצליחו עד מאוד, כגון Boogie with Canned Heat שהגיע למקום 5 במצעד המצעד האלבומים הבריטי ו־ Green-Eyed Lady של להקת סאגרלואף שהגיע למקום 1 במצעד האלבומים הקנדי.

בשנות ה-80 ושנות ה-90 חלה ירידה בכמות האמנים שחתמו אצל החברה, בעיקר בשל בעיות כלכליות שנקלעה אליהם. החברה נסגרה זמנית, ונפתחה זמן מה לאחר מכן. מאז שנת 2001 פועלת החברה בבריטניה, עם אמנים כמו החונקים, הבאנגלס או פרפב ספראוט.

החברה לא מתאפיינת בז'אנר מרכזי אחד, אלא קשת גדולה של סגנונות מוזיקליים, בהם מוזיקת רוק, מוזיקת פופ, בלוז, רגאיי, ג'אז, פאנק ואף מוזיקה קלאסית וביג בנד.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:חברות תקליטים
פיטר דה וינט

**פיטר דה וינט** (באנגלית: **Peter De Wint**; 21 בינואר 1784 – 30 בינואר 1849) היה צייר נוף אנגלי.

## ביוגרפיה
דה וינט היה בנו של רופא אנגלי ממוצא הולנדי שהגיע לאנגליה מניו יורק. הוא נולד בסטון, סטפורדשייר.

בשנת 1800 נרשם פיטר דה וינט לבית הספר המלכותי של האקדמיה. משנת 1802 היה חבר של הצייר ויליאם הילטון, שלמד יחד איתו. הם למדו אצל ג'ון רפאל סמית', חרט וצייר דיוקנאות. הוא קנה את עצמאותו מסמית בשנת 1806, בתנאי שיספק 18 ציורי שמן בשנתיים שלאחר מכן.

בשנת 1806 ביקר בפעם הראשונה בלינקולן, עם חברו הצייר ויליאם הילטון, שעם אחותו הרייט הוא התחתן בשנת 1810. דה וינט והילטון גרו יחדיו ברחוב ברוד, שם התגורר גם הצייר ג'ון וארלי. וארלי העביר שיעורים בציור והציג את דה וינט לד"ר מונרו, שניהל אקדמיה בלתי פורמלית לאמנים צעירים.

דה וינט הציג לראשונה באקדמיה המלכותית לאמנויות בשנת 1807, ובשנה שלאחר מכן בגלריה של אמנים נלווים בצבעי מים. בשנת 1809 נכנס לבית הספר של האקדמיה המלכותית. הוא נבחר לחבר של החברה הוותיקה לצבעי מים בשנת 1810 והפך לחבר מלא בשנה שלאחר מכן. באותה תקופה, הוכר כמאסטר לרישום, הוא בילה את הקיץ בלימוד רישום וציור אנשים משפחות אמידות. בשנת 1812 היה חבר באגודת הציירים בצבעי מים, שם הציג שנים רבות, וכן באקדמיה.

חייו של דה וינט הוקדשו לאמנות. הוא צייר להפליא בצבעי שמן, וכן דורג כאחד מציירי המים האנגלים הראשיים. "אף אמן", טען אלפרד ויליאם ריץ', "מעולם לא התקרב לציור תמונה מושלמת יותר ממה שעשה פיטר דה וינט." הוא ביקר לעיתים קרובות בעיר הולדתו של אשתו לינקולן, ורבים מהנופים הפנורמיים שלו וסצנות החציר צוירו בלינקולנשייר. מדי פעם הוא סייר בוויילס, ובשנת 1828 נסע לנורמנדי.

הוא נקבר בקבר משפחת הילטון בקפלת סבוי (שנהרסה בשריפה ב־7 ביולי 1864).

הקפלה שוחזרה בשנת 1866 ואשתו, הרייט דה וינט, הציבה מבנה זיכרון גדול חדש בתוך הקתדרלה, לזכר אחיה ויליאם הילטון ובעלה פיטר דה וינט.

## גלריה
 
File:A Cornfield, by Peter de Wint.JPG| שדה תירס
File:Peter De Wint - St. Albans.jpg | סנט אולבנס
File:Village by a River by Peter de Wint.jpg|כפר ליד הנהר
File:De Wint P. attr. (attributed to) - Watercolour - English estuary scene - 35.6x22.9cm.jpg | מפרץ אנגלי
File:Peter DeWint - A Yorkshire Farm - Google Art Project.jpg | כפר ביורקשייר
File:Peter DeWint - The Harvesters - Google Art Project.jpg | הקוצרים
File:Riverside Scene (Old Mill) MET DP821145.jpg  | הטחנה ליד הנהר



## קישורים חיצוניים

* 

## הערות שוליים

קטגוריה:ציירים בריטים
קטגוריה:בריטים שנולדו ב-1784
קטגוריה:בריטים שנפטרו ב-1849
מריה נלבנדיאן

**מריה נלבנדיאן** (בערבית: **ماريا نالبنديان**, בארמנית: **Մարիա Նալպանտեան**; נולדה ב-1 באוגוסט 1985) היא זמרת לבנונית ממוצא ארמני.

## ביוגרפיה
מריה נלבנדיאן נולדה ב-1985 בביירות, לבנון למשפחה ארמנית. החל מגיל 13 היא החלה להשתתף בפרסומות. בגיל 17 היא השתתפה בתחרות יופי במלטה וזכתה במקום הראשון (Miss Bikini Asia). לאחר סיום בית הספר מריה נלבנדיאן למדה שיווק.

בשנת 2005 מריה נלבנדיאן הוציאה את האלבום הראשון שלה. קליפים לאלבום זה הופקו על ידי ג'אד שוירי. בשנת 2007 יצאה אלבום השני.

במהלך שנת 2008 מריה נלבנדיאן הצטלמה בסרטים.

בשנת 2013 היא החלה לשיר בארמנית, שזה שפת האם שלה. בשנת 2015 מריה נלבנדיאן הוציא את האלבום השלישי שכלל שירים בארמנית בלבד.

החל משנת 2015 מריה נלבנדיאן בעלת אזרחות ארמנית ומאז היא מתגוררת לסירוגין בארמניה ובלבנון. באותה שנה היא זכתה בתחרות יופי לנשים ארמניות.

## קישורים חיצוניים
* ריאיון עם מריה נלבנדיאן

## הערות שוליים

קטגוריה:זמרות לבנוניות
קטגוריה:זמרות ארמניות
קטגוריה:שחקניות קולנוע וטלוויזיה לבנוניות
קטגוריה:משתתפות בתחרויות יופי
קטגוריה:לבנוניות שנולדו ב-1985
קטגוריה:ביירות: אישים
איפה הרומנטיקה

**איפה הרומנטיקה** הוא סינגל של הצמד המוזיקלי הישראלי כרקוקלי, אשר יצא לאור ב-11 בנובמבר 2019, כחלק מתוך אלבומן השני, 9.

## רקע וכתיבה
השיר נכתב, הולחן והופק על ידי בן זוגה של לירון כרקוקלי, סתיו בגר. השיר הוא בלדת פופ המתארת מערכת יחסים שהתפתחה דרך הסמארטפון.

## וידאו קליפ
הווידאו קליפ של השיר יצא לאור בערוץ היוטיוב של הצמד בסמוך לצאת הסינגל עצמו, ובוים על ידי מורן מורדי וסתיו בגר, מפיק השיר. נכון לספטמבר 2020, הוא עומד על כ-600 אלף צפיות.

## ביקורת
בן שלו מהארץ העניק לשיר ביקורת שלילית: "אחד הטרנדים היותר מאוסים בפופ הישראלי של השנים האחרונות הוא ההתרפקות על העידן האבוד שבו הסמארטפון לא שלט בחיינו. הו, הכל היה כל כך עמוק ואמיתי כשלא היינו משועבדים למסכים! יכול להיות שהאנשים שכותבים את השירים האלה כל כך צעירים, שהם לא זוכרים את הימים שלפני האינסטגרם, ולכן לא יכולים לדעת שגם אז התבונה לא מילאה את הארץ".

דודי פטימר ממעריב אונליין העניק ביקורת מעורבת לאלבום בו השיר נכלל, אם כי אמר על השיר כי הוא מבין ה"הפתעות שמצליחות לחדש".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שהופקו על ידי סתיו בגר
קטגוריה:בלדות פופ
קטגוריה:סינגלים בהוצאת Mobile1 Music
YouPorn

**YouPorn** הוא אתר שיתוף וידאו פורנוגרפי חינמי ואחד מ-100 האתרים הנצפים ביותר בעולם. מאז הקמתו ב-2006, הפך לאתר הפורנוגרפי הנצפה ביותר ברחבי העולם. בפברואר 2013, הגיע למקום ה-83 ברשימת האתרים הפופולריים ביותר ולאתר הפורנוגרפי החמישי ברשימה. בכך הוא עבר אתרים רבים ובהם xHamster, XVideos, Pornhub ואתר מצלמות הרשת LiveJasmin.

האתר חופשי לשימוש ומקבל את מימונו מפרסומות, עם מחזור שנתי של 120,000 דולר ב-2007.

## היסטוריה
כתובת האתר נרשמה בדצמבר 2005. האתר מצהיר כי בעליו הם חברת "Midstream Media International N.V" שמושבה הוא בוילמסטאד, קוראסאו בסמוך לוונצואלה. מיקום החברה הוצע בעיתונות בגרמניה והחברה משכירה חוות שרתים בטקסס.

ב-2011 נרכשה החברה על ידי תאגיד MindGeek שמחזיק בבעלות על מספר אתרים פורנוגרפיים מצליחים נוספים ובהם Pornhub,Xtube, RedTube ו-SpankWire.

בשנת 2012, דיווח בלוג הטכנולוגיה ExtremeTech כי YouPorn מעביר בממוצע 950 טרה-בייט ביום, שגדלו מ-3 טרה-בייט בשנת 2006.

## ביקורת
בשל אופן פעילותו השנוי במחלוקת, זכה האתר לביקורות על תוכנו. בין השאר, הועלו טענות לגבי היכולת לוודא את גיל המשתתפים בסרטונים, אפשרות שסרטונים המוגנים זכויות יוצרים מועלים ללא כל פיקוח וצילום קלטות סקס המועלות ללא אישור כלל המשתתפים בהן.
האתר זכה לביקורות תומכות בשל הצגת פורנו חובבים  בהם נראים זוגות חובבים המקיימים יחסי מין שגרתיים, זאת בניגוד לסרטונים המקצועיים המוצגים באתרים האחרים.

האתר נחסם בגרמניה בעקבות החוקים המקומיים שלא מאפשרים העלאת פורנוגרפיה ללא מערכת המאפשרת לוודא את גיל המשתתפים. בעקבות פניית גוף ממשלתי מפקח, חסמה גוגל גרמניה את תוצאות החיפוש לאתר.
בשנת 2008, נחסם האתר בסינגפור ובשנת 2009 גם בסרי לנקה.

החברה תומכת בקבוצת הספורט האלקטרוני "Team YP".

## קישורים חיצוניים

## הערות שוליים

קטגוריה:אתרי אינטרנט שהושקו ב-2006
קטגוריה:וידאו באינטרנט
קטגוריה:אתרי אינטרנט פורנוגרפיים
קטגוריה:אתרים מבוססי תוכן משתמש
קאוסאר מוחמד

**קאוסאר מוחמד** (באנגלית: **Kausar Mohammed**; נולדה ב-11 בפברואר 1992) היא שחקנית, קומיקאית ומדבבת אמריקאית. ידועה בעיקר ממשחקה בסרטים "מה גברים רוצים", "בוסית בקטנה" ובדיבוב בסדרה "עולם היורה: מחנה הקרטיקון".

## ביוגרפיה
מוחמד נולדה ב-11 בפברואר 1992 בסן חוזה, קליפורניה להורים ממוצא בנגלי ופקיסטני. היא התחנכה באוניברסיטת קליפורניה בלוס אנג'לס, בה גם הצטרפה לקבוצה "UCLA Spring Sing". היא כתבה מספר פרויקטים דיגיטליים כמו "סמייל" או "נמסטה", אשר הופיעו באתרי החדשות הפינגטון פוסט וברשת NBC. כמו כן מונתה להיות השגרירה הדיגיטלית של קמפיין המפקד בקליפורניה..

## קריירה
היא החלה להופיע החל משנת 2016 בקומדיית המצבים "השייקריות" בפרק אחד. 

בשנת 2019 שיחקה בסרט "בוסית בקטנה" בתור גברת פארקר ושיחקה גם בסרט "מה גברים רוצים" בתור ג'נה אבידי. בנוסף היא דיבבה דמויות שונות, ביניהן יאז פדולה בסדרה "עולם היורה: מחנה הקרטיקון" בנטפליקס. 

בשנת 2022 החלה לדבב את דמותה של קליאו דה נייל בסדרת ההנפשה הממוחשבת "מונסטר היי" בערוץ ניקלודיאון. 

## פילמוגרפיה

### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקנים להט"בים אמריקאים
קטגוריה:קומיקאיות אמריקאיות
קטגוריה:סטנדאפיסטיות אמריקאיות
קטגוריה:מדבבות אמריקאיות
קטגוריה:בוגרות אוניברסיטת קליפורניה בלוס אנג'לס
קטגוריה:אמריקאים ממוצא פקיסטני
קטגוריה:אמריקאים ממוצא בנגלי
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
אמאדו היידארה

**אמאדו היידארה** (באנגלית: **Amadou Haidara**; נולד ב-31 בינואר 1998) הוא כדורגלן מאלי המשחק בעמדת הקשר בלאנס מהליג 1 ובנבחרת מאלי.

## קריירת מועדונים

היידארה החל את הקריירה שלו באקדמיית במקו JMG המקומית בשנת 2015. בחודש יולי של השנה החולפת, הוא הוחתם בשורות הקבוצה האוסטרית, רד בול זלצבורג. בשנה הראשונה שלו במדי המועדון, הוא הושאל לקבוצת ליפרינג מהליגה השנייה, המשמשת כקבוצת הבת של רד בול זלצבורג. כמו כן, הוא שותף במשחקי זלצבורג במסגרת ליגת האלופות לנוער.

בעונת 18–2017, היידארה נטל חלק בהגעתה של הקבוצה לשלב חצי הגמר של הליגה האירופית.

ב-22 בדצמבר 2018, היידארה הוחתם על חוזה בר.ב. לייפציג מהבונדסליגה.

ב-23 בדצמבר 2025 חתם היידארה בלאנס מהליג 1 על חוזה לשלוש וחצי שנים.

## קריירה בינלאומית

את הבכורה שלו במדי נבחרת מאלי הוא ערך ב-6 באוקטובר 2017 מול נבחרת חוף השנהב במסגרת מוקדמות מונדיאל 2018. שערו הראשון בנבחרת הגיע ב-1 ביולי 2019 בניצחון 0–1 על נבחרת אנגולה במסגרת גביע אפריקה לאומות 2019.

הוא נכלל בסגל נבחרת מאלי לגביע אפריקה לאומות גם ב-2021, 2023 ו-2025.

## תארים
### קבוצתיים
;רד בול זלצבורג
* אליפות אוסטריה (3): 2016/17, 2017/18, 2018/19
* הגביע האוסטרי (2): 2016/17, 2018/19
* ליגת האלופות לנוער (1): 2016/17

**ר.ב. לייפציג**
* הגביע הגרמני: 2021/2022, 2022/2023
* הסופר קאפ הגרמני: 2023

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני נבחרת מאלי
קטגוריה:כדורגלני רד בול זלצבורג
קטגוריה:כדורגלני ר.ב. לייפציג
קטגוריה:כדורגלני לאנס
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:מאלים שנולדו ב-1998
מאעת מונס

ממוזער|שמאל|200px|תמונה תלת־ממדית של מאעת מונס כתוצאה מעיבוד תמונות הגששושית מגלן

**מאעת מונס** או **הר מאעת** או **מאט מונס** (בלטינית: **Maat Mons**) הוא הר געש מסיבי מסוג חרוט מגן. זהו ההר השני בגובהו, והר הגעש הגבוה ביותר, בכוכב הלכת נוגה.

גובהו של ההר הוא 8,000 מטרים
מעל הרדיוס הפלנטרי הממוצע (הגובה שמודדים גבהים ביחס אליו) של נוגה, והוא מתנשא 5,000 מטרים מעל המישורים שסביבו.

קוטרו של ההר הוא 395 קילומטרים.

## מקור השם
ההר נקרא על שם מאעת, אלת האמת והצדק מהמיתולוגיה המצרית.

## תיאור ההר
בפסגתו של ההר מצויה קלדרה גדולה, ששטחה הוא 28 &#xD7; 31 קילומטרים. בתוך הקלדרה ישנם לפחות חמישה מכתשי קריסה קטנים יותר, שקוטרם אינו עולה על 10 קילומטרים.

שרשרת של מכתשים קטנים שקוטרם נע בין 3 ל-5 קילומטרים משתרעת על פני כ-40 קילומטרים לאורך המדרון הדרומי-מערבי של הר הגעש. תמונות ברזולוציה גבוהה שצולמו על ידי הגשושית *[[מגלן (גשושית)|מגלן]]* לא מעידות על זרימת לבה ממכתשים אלה.

## פעילות געשית
בדיקת מכ"ם שבוצעה על ידי הגשושית מגלן גילתה עדויות לפעילות געשית שאירעו לאחרונה יחסית (במונחים גאולוגים) במאעת מונס, הכוללת זרימת אפר בסמוך לפסגה ולמדרון הצפוני של ההר.

מחקרים אטמוספיריים שבוצעו במסגרת פרויקט פיוניר-ונוס בתחילת שנות השמונים חשפו שוני ניכר בריכוזים של דו־תחמוצת הגופרית (SO 2 ) ומתאן (CH 4 ) באטמוספירה האמצעית והגבוהה של נוגה. אחד ההסברים האפשריים לכך היה התפרצות געשית של גזים לאטמוספירה ממאעת מונס.

מחקרים עדכניים יותר העלו כי מבנה הר הגעש, התפלגות זרמי הלבה, מכתשי הבור, מורפולוגיית הפסגה מעידה על פעילות געשית לאחרונה במאעת מונס.

## קישורים חיצוניים

* מאעת מונס באתר התמונות ממערכת השמש (photojournal) של המעבדה להנעה סילונית
* 

## הערות שוליים

קטגוריה:נוגה: הרי געש
קטגוריה:נוגה: הרים